turjo4nis/wikipedia-bn-dump-20250701 huggingface dataset:
কার্তি

কার্তিক শিবকুমার (), যিনি কার্তি নামে পরিচিত, ভারতের একজন তামিল চলচ্চিত্র অভিনেতা।

কার্তিক শিবকুমার অভিনেতা সূর্য শিবকুমারেরের ছোটো ভাই এবং সাবেক অভিনেতা শিবকুমারের ছোটো (সবচেয়ে) ছেলে। কার্তিক তামিলনাড়ুর ক্রিসেন্ট ইঞ্জিনিয়ারিং কলেজ থেকে যন্ত্র প্রকৌশল পড়ার পর যুক্তরাষ্ট্র থেকে শিল্প প্রকৌশলে স্নাতকোত্তর ডিগ্রি অর্জন করেন। এরপর ভারতে এসে তিনি খ্যাতিমান পরিচালক মণি রত্নমের সহকারী পরিচালক হিসেবে যোগ দেন।

২০০৭ সালে মুক্তিপ্রাপ্ত 'পারুতিবিরান' ছিলো কার্তিক অভিনীত প্রথম তামিল চলচ্চিত্র যেটাতে তিনি একটি গ্রাম্য বখাটে ছেলের চরিত্রে অভিনয় করেছিলেন। তার জীবনের প্রথম নায়িকা হিসেবে ছিলেন প্রিয়ামণি। প্রথম চলচ্চিত্রটির জন্যই তিনি পেয়েছিলেন ফিল্মফেয়ার পুরস্কার দক্ষিণের সেরা অভিনেতা বিষয়শ্রেণীর পুরস্কার এবং তামিলনাড়ু রাজ্য চলচ্চিত্র পুরস্কার জেতেন। ২০১০ সালের চলচ্চিত্র 'আয়িরাতিল ওরুবান' এ কার্তিক একজন কুলীর চরিত্রে অভিনয় করে খ্যাতি কুড়ান, এই চলচ্চিত্রটির পরিচালক ছিলেন সেলভারাঘবন। তার অভিনীত 'পাইয়া' (২০১০), 'নান মহান অল্লা' (২০১০), 'সিরুদাই' (২০১১) অনেক আয় করতে সক্ষম করতে হয়েছিলো।

এরপর বেশ কয়েকটি ব্যর্থ চলচ্চিত্রে অভিনয়ের পর কার্তিক 'মাদ্রাজ (২০১৪), 'উপিরি' (২০১৬), 'তিরান আদিগারাম ওন্ড্রু' (২০১৭), 'কাড়াইকুট্টি সিংহাম' (২০১৮) এবং 'কয়েদি' (২০১৯) নামক সফল চলচ্চিত্রে অভিনয় করেন।

তথ্যসূত্র

বহিঃসংযোগ

 

ভারতীয় চলচ্চিত্র অভিনেতা
তামিল চলচ্চিত্র অভিনেতা
২১শ শতাব্দীর ভারতীয় অভিনেতা
চেন্নাইয়ের ব্যক্তি
চেন্নাইয়ের অভিনেতা
১৯৭৭-এ জন্ম
জীবিত ব্যক্তি
ফিল্মফেয়ার পুরস্কার দক্ষিণ বিজয়ী
তামিলনাড়ু রাজ্য চলচ্চিত্র পুরস্কার বিজয়ী
শামীর আয়াস

শামীর আহমেদ আয়াস (, ; জন্ম ২৪ ডিসেম্বর ১৯৯০) হলেন একজন পেশাদার ফুটবল খেলোয়াড়।

তথ্যসূত্র 

১৯৯০-এ জন্ম
জীবিত ব্যক্তি
ফুটবল মধ্যমাঠের খেলোয়াড়
সোফিয়ার ক্রীড়াবিদ
লেবানীয় ফুটবলার
বুলগেরীয় ফুটবলার
লেবানীয় প্রবাসী ফুটবলার
২০১৯ এএফসি এশিয়ান কাপের খেলোয়াড়
লেবাননের আন্তর্জাতিক ফুটবলার
পুরুষ ফুটবল মধ্যমাঠের খেলোয়াড়
কাট্রু ভেলিইয়াড়াই

কাট্রু ভেলিইয়াড়াই () হচ্ছে ২০১৭ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা, পরিচালনা এবং প্রযোজনা করেছিলেন মণি রত্নম, মণি তার মাদ্রাজ টকিজ প্রযোজনা প্রতিষ্ঠান দ্বারা এই চলচ্চিত্রটি প্রযোজিত করেছিলেন। চলচ্চিত্রটির সঙ্গীত পরিচালক ছিলেন এ আর রহমান, রবি বর্মণ ছিলেন চিত্রগ্রাহক এবং এ শ্রীকর প্রসাদ ছিলেন সম্পাদক। চলচ্চিত্রটির নায়ক-নায়িকা ছিলেন কার্তি এবং অদিতি রাও হায়দারী, এছাড়াও গুরুত্বপূর্ণ ভূমিকায় ছিলেন ললিতা, রুক্মিণী বিজয়কুমার, দিল্লি গণেশ এবং আরজে বালাজি।

চলচ্চিত্রটি তেলুগু ভাষায় অনুবাদ করে 'চেলিয়া' নামে মুক্তি দেওয়া হয়েছিলো।

চলচ্চিত্রটির মুখ্য চিত্রগ্রহণ শুরু হয় ২০১৬ সালের জুলাই মাসে, আর শুটিং হয় উটি, হায়দ্রাবাদ, লাদাখ, চেন্নাই এবং বেলগ্রেডে। চলচ্চিত্রটি ৬৫তম জাতীয় চলচ্চিত্র পুরস্কার জিতেছিলো দুটি বিষয়শ্রেণীতে, একটি এ আর রহমান সেরা সঙ্গীতকার হিসেবে এবং অন্যটি শাশা তিরুপতি সেরা নারী গায়ক হিসেবে।

কাহিনীসারাংশ 
ভারতীয় বিমান বাহিনীর বৈমানিক স্কোয়াড্রন লিডার বরুণ চক্রপানি এক সেনা ব্রিগেডিয়ারের মেয়ের সঙ্গে প্রেম করে কিন্তু মেয়েটা তাকে ভালোবাসেনা, একদিন এক গাড়ি ভ্রমণে মেয়েটি ইচ্ছে করেই বরুণকে দূর্ঘটনায় ফেলে দেয়। একটি অসামরিক হাসপাতালে বরুণকে লীলা নামের এক তরুণী চিকিৎসক সেবা করে এবং ধীরে ধীরে বন্ধুত্ব থেকে বরুণ লীলাকে ভালোবেসে ফেলে। আগেই বরুণ ব্রিগেডিয়ারের মেয়ের সঙ্গে সম্পর্কচ্ছেদ করেছে এবং হঠাৎ একদিন বরুণের বিমান অনুশীলন পাকিস্তানের আকাশসীমায় ঢুকে গেলে বরুণ পাকিস্তানে আটকা পড়ে যদিও তাড়াতাড়ি ছাড়াও পায় আর ছাড়া পেয়েই সে লীলার সঙ্গে দৈহিক মিলন করে, এভাবে হঠাৎ কার্গিল যুদ্ধ শুরু হয় এবং বরুণের যুদ্ধবিমান পাকিস্তান সেনাবাহিনী দ্বারা ভূপাতিত হয়, আর বরুণ যুদ্ধবন্দী হিসেবে আটক থাকে প্রায় এক বছর, এবং সে এসে দেখে যে লীলা একটি কন্যার জন্ম দিয়েছে। এরপর লীলাকে বিয়ে করে বরুণ এবং তারা বিমান বাহিনীর কর্মকর্তাদের আবাসিক স্থলে বাস করা শুরু করে।

অভিনয়ে 
 কার্তি - বরুণ চক্রপানি
 অদিতি রাও হায়দারী - লীলা আব্রাহাম
 ললিতা - আচম্মা
 রুক্মিণী বিজয়কুমার - নিধি
 শ্রদ্ধা শ্রীনাথ - গিরিজা কাপুর (বিশেষ উপস্থিতি)
 আরজে বালাজি - ইলিয়াস হোসেন
 দিল্লি গণেশ - কর্নেল মিত্র
 শিবকুমার আনন্দ - গিরিশ রেড্ডি

তথ্যসূত্র

বহিঃসংযোগ 
 

তামিল ভাষার চলচ্চিত্র
২০১০-এর দশকের তামিল ভাষার চলচ্চিত্র
২০১৭-এর চলচ্চিত্র
উদগমণ্ডলমে ধারণকৃত চলচ্চিত্র
ভারতীয় অরৈখিক আখ্যান চলচ্চিত্র
এ. আর. রহমান সুরারোপিত চলচ্চিত্র
চলচ্চিত্রে ভারতীয় সেনাবাহিনী
সত্য ঘটনা অবলম্বনে নাট্য চলচ্চিত্র
কারাগারের পটভূমিতে চলচ্চিত্র
চলচ্চিত্রে ভারতীয় বিমানবাহিনী
ভারত এবং পাকিস্তানের যুদ্ধ-বিগ্রহের পটভূমিতে নির্মিত চলচ্চিত্র
মণি রত্নম পরিচালিত চলচ্চিত্র
হায়দ্রাবাদ, ভারতে ধারণকৃত চলচ্চিত্র
কার্গিল যুদ্ধ
জম্মু ও কাশ্মীরের পটভূমিতে চলচ্চিত্র
চলচ্চিত্রে কাশ্মীর সংঘাত
কার্গিলের পটভূমিতে চলচ্চিত্র
খাতুন

খাতুন ( অথবা قادین‎  Kadın, ,  khātūn; মঙ্গোলীয়: , খাতুন, хатан খাতান; ; ) হলো নারীদের আভিজাত্য একটি উপাধি যা এসেছে খান উপাধি থেকে৷ এই উপাধি প্রথম ব্যবহৃত হয় তুর্কি খাগানত এবং পরবর্তী মঙ্গোল সাম্রাজ্যে৷

ব্যুৎপত্তি ও ইতিহাস
মধ্য এশিয়ায় ইসলামের আগমনের আগে,খাতুন ছিল বোখারার রাণীর উপাধি। এনসাইক্লোপিডিয়া অব ইসলাম অনুসারে, "খাতুন হলো থটুন-চুয়েহের স্ত্রী ও মহিলা আত্মীয় ও পরবর্তী তুর্কি শাসকদের দ্বারা সোগডিয়ান ভাষা বংশের একটি উপাধি। "

ব্রুনো দে নিকোলা Women in Mongol Iran: The Khatuns, 1206-1335 বই অনুসারে:  “খাতুন” শব্দের ভাষাগত উৎস সম্ভবত প্রাচীন তুর্কি বা সোগদিয়ান বংশোদ্ভূত হলেও অজানা।  ডি নিকোলা বলেছে যে মধ্য এশিয়া জুড়ে মঙ্গোলদের বিস্তার লাভের আগে খাতুনের অর্থ ছিল ‘ভদ্রমহিলা’ ​​বা ‘আভিজাত্য’ এবং মধ্যযুগীয় ফারসি ও আরবি গ্রন্থগুলিতে এর ব্যাপক ব্যবহার পাওয়া যায়।

পিটার বেনিয়ামিন গোল্ডেন লক্ষ্য করেন যে, খাতুন উপাধিটি গোগতর্কদের মধ্যে খাগনের স্ত্রীর উপাধি হিসাবে আবির্ভূত হয়েছিল এবং সোগডিয়ান xwāten "শাসকের স্ত্রী" এর কাছ থেকে ধার করা হয়েছিল। এর আগে, ব্রিটিশ প্রাচ্যবিদ জেরার্ড ক্লাউসন (১৮৯১-১৯৭৪) xa: tun '' লেডি 'ও' লাইক 'হিসাবে সংজ্ঞায়িত করেছিলেন এবং বলেছিলেন যে "সোগডিয়ান থেকে নেওয়া হয়েছে এতে কোনও যুক্তিসঙ্গত সন্দেহ নেই।

বিখ্যাত খাতুন 

 সনজীদা খাতুন
 ফাহ্‌মিদা খাতুন
 দৌলতুননেসা খাতুন
 নুরুন্নেছা খাতুন বিদ্যাবিনোদিনী
 আঁখি খাতুন
 নীলিমা খাতুন
 মুর্শিদা খাতুন
 হালিমা খাতুন (রাজনীতিবিদ)
 সাবিনা খাতুন
 রাবেয়া খাতুন
 মাহফুজা খাতুন
 আজিজুন্নেসা খাতুন
 হালিমা খাতুন
 শরিফা খাতুন
 মাহমুদা খাতুন সিদ্দিকা
 রেহানা খাতুন
 সাহারা খাতুন
 সালমা খাতুন
 আনোয়ারা খাতুন
 শাফিয়া খাতুন
 জোবেদা খাতুন
 রিজিয়া খাতুন
 সৈয়দা খাতুন
 দায়ফা খাতুন
 সাফিয়া খাতুন
 হাফিজা খাতুন
 শাহলা খাতুন
 চামেলী খাতুন
 খোদেজা খাতুন
 মাসুদা খাতুন
 মাহমুদা খাতুন
 হাব্বা খাতুন
 হাজেরা খাতুন
 রাশিদা খাতুন
 ফাহিমা খাতুন
 কাজী খালেদা খাতুন
 খাদিজা খাতুন শেফালী
 আসমা খাতুন
 রাবেয়া খাতুন তালুকদার
 সুফিয়া খাতুন
 দৌলতুন্নেছা খাতুন
 মুফতি নুরুন্নেসা খাতুন
 সায়েরা খাতুন
 সালমা খাতুন (ট্রেন চালক)
 মালিহা খাতুন
 ফাহমিদা খাতুন (অর্থনীতিবিদ)
 মরিয়ম খাতুন বিপাশা
 মিতা খাতুন
 মিনা খাতুন
 সেলিমা খাতুন (বিবি)
 আজমিরা খাতুন দোলা
 বিবি জামাল খাতুন
 জোবাইদা খাতুন
 খায়রুন্নেসা খাতুন
 তহুরা খাতুন

তথ্যসূত্র 

পদবিসমূহ
বাংলা ভাষার উপাধি
উপাধি
বাঙালি মুসলিম পদবি
অভিজাত উপাধি
বাংলাদেশে পদবি
পাকিস্তানে পদবি
তুর্ক জাতির ইতিহাস
তুর্কি শব্দ ও শব্দসমষ্টি
বাংলা শব্দ ও বাক্যাংশ
মহিলাদের সামাজিক শিরোনাম
মঙ্গোল সাম্রাজ্যের মহিলা
এ. কে. এম. জাহাঙ্গীর খান

এ. কে. এম. জাহাঙ্গীর খান (২১ এপ্রিল ১৯৩৯ – ১৫ ফেব্রুয়ারি ২০২০) বাংলাদেশের একজম চলচ্চিত্র প্রযোজক ছিলেন। তিনি ৪৩টি চলচ্চিত্র প্রযোজনা করেছিলেন। তিনি "মুভি মোগল" নামে পরিচিত ছিলেন।

জীবনী 
এ. কে. এম. জাহাঙ্গীর খান ১৯৩৯ সালের ২১ এপ্রিল কুমিল্লার চৌদ্দগ্রামে জন্মগ্রহণ করেন। তিনি ঢাকা কলেজিয়েট স্কুল থেকে ১৯৫৮ সালে মাধ্যমিক শিক্ষা সম্পন্ন করেন। এরপর, ১৯৬০ ও ১৯৬২ সালে তিনি জগন্নাথ কলেজ থেকে উচ্চমাধ্যমিক ও স্নাতক শিক্ষা সম্পন্ন করেন।

এ. কে. এম. জাহাঙ্গীর খান আলমগীর পিকচার্সের ব্যানারে চলচ্চিত্র প্রযোজনা করতেন। তিনি নয়নমণি, কি যে করি, সীমানা পেরিয়ে, চন্দ্রনাথ ও শুভদা এর মত চলচ্চিত্র প্রযোজনা করেছেন। নয়নমণি দুই বিভাগে, কি যে করি এক বিভাগে, সীমানা পেরিয়ে চার বিভাগে, চন্দ্রনাথ চার বিভাগে ও শুভদা তের বিভাগে জাতীয় চলচ্চিত্র পুরস্কার জিতেছিল। তিনি ১৯৭৮ সালে আহমদ জামান চৌধুরীর নিকট থেকে "মুভি মোগল" উপাধি লাভ করেন। ১৯৯৮ সালে তার প্রযোজিত সর্বশেষ চলচ্চিত্র রঙিন নয়নমণি মুক্তি পেয়েছিল।

এ. কে. এম. জাহাঙ্গীর খান ২০২০ সালেত ১৫ ফেব্রুয়ারি ঢাকার ইউনাইটেড হাসপাতালে ৮০ বছর বয়সে মৃত্যুবরণ করেন।

নির্বাচিত চলচ্চিত্র তালিকা 
 নয়নমণি
 তুফান
 বাদল
 কুদরত
 রাজসিংহাসন
 সওদাগর
 সূর্য কন্যা
 কি যে করি
 সীমানা পেরিয়ে
 চন্দ্রনাথ
 শুভদা
 রঙিন রূপবান
 রঙিন কাঞ্চনমালা
 আলী বাবা চল্লিশ চোর
 আলতাবানু
 ডিস্কো ড্যান্সার
 পদ্মাবতী
 সম্রাট
 মা
 বাবার আদেশ
 প্রেম দিওয়ানা
 রঙিন নয়নমণি

সম্মাননা 
 টেলিভিশন রিপোর্টার্স অ্যাসোসিয়েশন অব বাংলাদেশ (ট্রাব) পুরস্কার আজীবন সম্মাননা - ২০১৮

তথ্যসূত্র 

১৯৩৯-এ জন্ম
২০২০-এ মৃত্যু
বাংলাদেশী চলচ্চিত্র প্রযোজক
কুমিল্লা জেলার ব্যক্তি
কড়াই মুরগি

কড়াই মুরগি (মুরগির পরিবর্তে ছাগল বা ভেড়ার মাংস দিয়ে তৈরি করা হলে তা কড়াই গোশত নামে পরিচিত) হল মশলাদার স্বাদের জন্য খ্যাত ভারতীয় উপমহাদেশের একটি খাবার; এটি পাকিস্তানি এবং উত্তর ভারতীয় খাবার হিসেবে উল্লেখযোগ্য। পাকিস্তানি সংস্করণে মরিচ বা পেঁয়াজ নেই, অন্যদিকে উত্তর ভারতীয় সংস্করণটিতে মরিচ ব্যবহার করা হয়। এই খাবার পদটি কড়াইতে প্রস্তুত করা হয়। পদটি প্রস্তুত ও রান্না করতে ৩০ থেকে ৫০ মিনিট সময় লাগতে পারে এবং পরবর্তীতে খাবার জন্য সংরক্ষণ করা যেতে পারে। এটি নান, রোটি বা ভাত দিয়ে পরিবেশন করা যেতে পারে। এই পদটি ভারতীয় ও পাকিস্তানি খাবারের অন্যতম বৈশিষ্ট্য।

আরো দেখুন 
 উত্তর ভারতীয় রন্ধনশৈলী
 পাকিস্তানি মাংসের পদ

তথ্যসূত্র 

পাকিস্তানি মুরগির পদ
ভারতীয় মুরগির পদ
ভারতীয় রন্ধনশৈলী
পাকিস্তানি রন্ধনশৈলী
আড়ংঘাটা রেলওয়ে স্টেশন

আড়ংঘাটা রেলওয়ে স্টেশন বাংলাদেশের খুলনা বিভাগের খুলনা জেলার একটি নির্মাণাধীন রেলওয়ে স্টেশন।

ইতিহাস 
দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে আড়ংঘাটা সহ মোট ৮ টি রেলওয়ে স্টেশন নির্মাণ ও রূপসা নদীর ওপর একটি রেলসেতু যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।

তথ্যসূত্র 

খুলনা জেলার রেলওয়ে স্টেশন
ক্যারোলিন ফ্ল্যাক

ক্যারোলিন লুইস ফ্ল্যাক (৯ নভেম্বর ১৯৭৯ - ১৫ ফেব্রুয়ারি ২০২০) ছিলেন একজন ইংরেজি টেলিভিশন এবং রেডিও উপস্থাপক। বো' সিলেক্টা (২০০২) শো-তে অভিনয়ের মাধ্যমে একজন অভিনেত্রী হিসাবে তিনি তার ক্যারিয়ার শুরু করেন এবং বিভিন্ন আইটিভি২ স্পিন-অফ শো যেমন "আই অ্যাম আ সেলিব্রিটি... গেট মি আউট অফ হিয়ার! (২০০৯-২০১০) এবং দ্য এক্সট্রা ফ্যাক্টর (২০১১-২০১৩) এ উপস্থাপন করেছেন।

ফ্ল্যাক ২০১৪ সালে স্ট্রিটলি কম ডান্সিঙের দ্বাদশ সিরিজ জিতেছিলেন এবং পরের বছরে লভ্ আইল্যান্ড এবং দ্য এক্স ফ্যাক্টরের মতো সিরিজে উপস্থাপন শুরু করে দীর্ঘস্থায়ী উপস্থাপিকা ডেরমোট ও'লিয়ারির পরবর্তী উত্তরসূরী হন।

প্রেমিক লুইস বার্টনকে লাঞ্ছিত করার অভিযোগে গ্রেপ্তার হওয়ার পর ডিসেম্বরে ২০১৯ সালে ফ্ল্যাক লভ্ আইল্যান্ড ছেড়ে চলে যান। ২০২০ সালের ১৫ ফেব্রুয়ারি ফ্ল্যাক পূর্ব লন্ডনে তার বাড়িতে মারা যান; সংবাদমাধ্যমে তার মৃত্যুকে আত্মহত্যা বলে প্রচার করা হয়।

প্রাথমিক জীবন
ইয়ান ফ্ল্যাক এবং ক্রিস্টিন ক্যালিসের চার সন্তানের মধ্যে সবচেয়ে ছোটো সন্তান ফ্ল্যাক লন্ডনের এনফিল্ডে জন্মগ্রহণ করেন। তাঁর জন্মের পরেই পরিবারটি নরফোকের থিটফোর্ডে চলে যায়, যখন কোকাকোলার বিক্রয় প্রতিনিধি হিসাবে কাজ করা তার বাবাকে ম্যানেজমেন্টে পদোন্নতি দেওয়া হয়েছিল। ফ্ল্যাক যখন ৭ বছর বয়সী তখন পরিবারটি আবার নিকটবর্তী ইস্ট রেথামে চলে যায়। ফ্ল্যাক এবং তার যমজ বোন জডি যখন জন্মগ্রহণ করেছিলেন তখন তাদের বোন এলিজাবেথ দশ এবং ভাই পল আট বছর বয়সী। জডি ফ্ল্যাক অপেক্ষা ছয় মিনিটের বড় ছিলেন। ফ্ল্যাককে ক্যারোলিন বলেই ডাকা হত, কিন্তু তার মা সিদ্ধান্ত নিয়েছিলেন যে নামটি উপযুক্ত নয়। তিনি নরফোকের ওয়াটনের গ্রেট হকহাম প্রাইমারি স্কুল এবং ওয়াইল্যান্ড কমিউনিটি হাই স্কুলে পড়াশোনা করেছেন।

জীবনাবসান
২০২০ সালের ১৫ ফেব্রুয়ারি ফ্ল্যাককে পূর্ব লন্ডনে তার ফ্ল্যাটে মৃত অবস্থায় পাওয়া যায়। তার পরিবারের হয়ে কাজ করা আইনজীবী নিশ্চিত করেছেন যে তিনি আত্মহত্যা করে মারা গিয়েছিলেন।

তথ্যসূত্র

১৯৭৯-এ জন্ম
২০২০-এ মৃত্যু
২০২০-এ আত্মহত্যা
ইংরেজ টেলিভিশন উপস্থাপক
স্ট্রিক্টলি কাম ড্যান্সিং বিজয়ী
ইংল্যান্ডে ফাঁসিতে ঝুলে আত্মহত্যা
লন্ডনে আত্মহত্যা
লন্ডনের টেলিভিশন ব্যক্তিত্ব
ইংল্যান্ডের যমজ ব্যক্তি
দ্বিপ্রান্তিক ব্যাধিতে আক্রান্ত ব্যক্তি
মোহাম্মদ নগর রেলওয়ে স্টেশন

মোহাম্মদনগর রেলওয়ে স্টেশন বাংলাদেশের খুলনা বিভাগের খুলনা জেলার হরিণটানা থানার একটি  রেলওয়ে স্টেশন।

ইতিহাস
দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে মোহাম্মদনগর সহ মোট ৮ টি রেলওয়ে স্টেশন  ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।

তথ্যসূত্র

খুলনা জেলার রেলওয়ে স্টেশন
নিকেল

নিকেল (ইংরেজি: Nickel) একটি মৌলিক পদার্থ যার প্রতীক Ni এবং পারমাণবিক সংখ্যা ২৮। এর পারমাণবিক ভর ৫৮.৬৯৩৪ (সাধারণ কাজে ৫৯ ব্যবহার করা হয়)। এটি পর্যায় সারণীর চতুর্থ পর্যায়ে, দশম গ্র‌ুপে অবস্থিত। এটি একটি ডি-ব্লক মৌল হওয়ায় এটি অবস্থান্তর ধাতু হিসাবে পরিগণিত হয়। তাই এটি যে সকল যৌগ গঠন করে তা সাধারণত রঙিন হয়। এটি বিভিন্ন জৈব বিক্রিয়ায় প্রভাবক হিসেবে কাজ করে। পৃথিবীর কেন্দ্রে লোহা এবং নিকলের বিশাল ভাণ্ডার রয়েছে। নিকেল স্টেইনলেস স্টিল ও অন্যান্য ক্ষয়রোধকারী সংকর ধাতু তৈরি করার জন্য ব্যবহার  করা হয়। সারা বিশ্বের উৎপাদিত নিকেলের প্রায় ৯% এখনও ক্ষয়-প্রতিরোধী নিকেল আবরণযুক্ত ধাতু তৈরিতে ব্যবহৃত হয়। নিকেলের আবরণযুক্ত বস্তু কখনো কখনো মানুষের অ্যালার্জি সমস্যা তৈরি করে। মুদ্রা তৈরিতে প্রচুর পরিমাণে নিকেল ব্যবহার করা হতো। কিন্তু বর্তমানে এর ক্রমবর্ধমান দামের কারণে কমদামী ধাতু দিয়ে মুদ্রা তৈরি করা হচ্ছে।

বিভিন্ন উল্কাতে নিকেলকে লোহার সাথে একত্রে পাওয়া যায়। ধারণা করা হয় যে, নিকেল এবং লোহার সংমিশ্রন পৃথিবীর কেন্দ্রের অষ্ঠি (কোর) গঠন করে।

ইতিহাস ও নামকরণ 

নিকেলের কথা মানুষের বহুকাল আগে থেকেই জানা ছিল। সর্বপ্রথম নিকেল ব্যবহৃত হয় উল্কাপিণ্ড থেকে প্রাপ্ত লোহা এবং নিকেলের সংকর ধাতু হিসেবে। সাড়ে তিন হাজার বছর খ্রিস্টপূর্বে সিরিয়ার ব্রোঞ্জের তৈরি পাত্রে শতকরা দুই ভাগ নিকেল পাওয়া গিয়েছে।

১৭৫১ সালে সুইডিশ বিজ্ঞানী অ্যাক্সেল ফ্রেডরিক ক্রনস্টেডট নিকালকে সর্বপ্রথম একটি রাসায়নিক মৌল হিসেবে চিহ্নিত করেন। তিনি সুইডেনের গ্যাভেলবর্গ কাউন্টির লস শহরের একটি কোবাল্ট খনিতে নিকেল খুঁজে পান। যদিও তিনি প্রাথমিকভাবে একে তামার একটি আকরিক হিসেবে ভুল করেছিলেন।

জার্মান খনিজ পুরাণের এক দুষ্ট আত্মা নিকেলের (প্রাচীন নিকের অনুরূপ) নামানুসারে মৌলটির নামকরণ করা হয়েছে।

উৎস 
নিকেলের একটি অর্থনৈতিকভাবে গুরুত্বপূর্ণ উৎস হলো আয়রন লিমোনাইট নামক লোহার আকরিক। এতে প্রায়ই ১-২% নিকেল থাকে।

নিকেলের অন্যান্য গুরুত্বপূর্ণ আকরিক-খনিজগুলির মধ্যে পেন্টল্যান্ডাইট এবং গার্নারাইট নামে পরিচিত নিকেল সমৃদ্ধ প্রাকৃতিক সিলিকেটগুলির মিশ্রণ। নিকেলের প্রধান উৎপাদনের স্থানের মধ্যে কানাডার সাদবাড়ি অঞ্চল (যা আবহাওয়া উৎপন্ন বলে মনে করা হয়), প্রশান্ত মহাসাগরের নিউ ক্যালিডোনিয়া এবং রাশিয়ার নরিলস্ক অন্তর্ভুক্ত রয়েছে।

তথ্যসূত্র 

মৌলিক পদার্থ
অবস্থান্তর ধাতু
ফেরোচৌম্বক পদার্থ
রজনীগন্ধা শেখাওয়াত

রজনীগন্ধা শেখাওয়াত, হলেন রাজস্থানের জনপ্রিয় সংগীতশিল্পী। তিনি রাজ পরিবারের একজন একজন সদস্য এবং ভারতের পূর্বতন মালসিসর রাজস্থানের রাজকন্যা। তিনি সঙ্গীত পরিবেশন করার সময় রাজস্থানী ঐতিহ্যবাহী পোশাক পরিধান করেন। তিনি রাজস্থানী লোক, বলিউড, ইংরেজি + রাজস্থানী মারোয়াড়ি একীভূত সঙ্গীত, প্রাচীন রচনা এবং আরও অনেক গান গাওয়ার জন্য পরিচিত।  তিনি ৫ টি ছবিতে কন্ঠদান করেছেন। এখনো অবধি তাঁর সবচেয়ে জনপ্রিয় গান ধর্ম প্রোডাকশনের 'বদ্রী কি দুলহানিয়া', যেটি ৬৫০ মিলিয়নেরও বেশি দর্শক দেখেছেন। মার্কিন যুক্তরাষ্ট্রের একটি আপাতবাস্তব টেলিভিশন অনুষ্ঠান 'সো ইউ থিঙ্ক ইউ কেন ড্যান্স' -এর এক পর্বে রজনীগন্ধার কন্ঠস্বর শোনা গিয়েছিল। ২০১৭ সালে, 'শুভ মঙ্গল সাবধান' চলচ্চিত্রে গান গেয়ে সর্বাধিক প্রতিশ্রুতিবদ্ধ নতুন গায়কের জন্য মিরচি পুরস্কারের জন্য তিনি মনোনীত হয়েছিলেন। তাকে সম্প্রতি কালার্স টিভিতে রিয়ালিটি গানের শো রাইজিং স্টারে অংশ নিতে আমন্ত্রণ জানানো হয়েছিল এবং তিনি, বিগ ব্রাদারের ভারতীয় সংস্করণ, বিগ বসের সমাপ্তি অনুষ্ঠানে সঙ্গীত পরিবেশন করেছিলেন।

রজনীগন্ধা শেখাওয়াত একমাত্র গায়ক যিনি রাজস্থানী লোক + ইংরেজি একীভূত সঙ্গীত পরিবেশন করেন। তাঁর দুটি ভিডিও ফেসবুকে অসম্ভব জনপ্রিয় হয়েছিল, যা তাঁকে প্রাচ্য পাশ্চাত্যের মেলবন্ধনে তৈরি রাজস্থানী সংগীতের সর্বাধিক স্বীকৃত মুখ করে তুলেছিল। রাজস্থানী সংবাদ মাধ্যম এখন তাঁকে "ম্যাশআপ মহারাণী" (ম্যাশআপ- দুটি ভিন্ন ধারার মেলবন্ধন) হিসাবে সম্বোধন করে।

জয়পুর রাজ্যের মালসিসরের আভিজাত পরিবারের সদস্য হয়েও, রজনীগন্ধা তাঁর শ্রেণি ও বর্ণের বাধা ভেঙে, সমস্ত প্রতিকূলতা অতিক্রম করে, রাজ্যের অত্যন্ত ঐতিহ্যবাহী এবং রক্ষণশীল রাজপুত সম্প্রদায়ের প্রথম গায়িকা হয়ে উঠেছেন এবং আজ তিনি রাজ্যের খ্যাতিমান গায়কদের মধ্যে একজন।

তিনি তিনটি অ্যালবাম প্রকাশ করেছেন এবং দক্ষিণ আফ্রিকার সান সিটি ও দুবাইয়ের গ্লোবাল ভিলেজ সহ বিশ্বব্যাপী অনেক জায়গায় ৫০০ টিরও বেশি কনসার্টে গান করেছেন। তিনি অমিত ত্রিবেদীর জন্য ফান্টা, জাবং দিওয়ালি, লেনোভো, রাজস্থান ট্যুরিজমের লোগো প্রকাশের মতো বিভিন্ন জনপ্রিয় জিঙ্গেল গেয়েছেন। তাঁর সাম্প্রতিক কাজের মধ্যে আছে ইন্ডিয়ান আইডল-১০ -এর জন্য "মৌসুম মিউজিক কা" এবং নতুন রেড এফএম -এর জিঙ্গেলে কন্ঠ দেওয়া।

শেখাওয়াত একজন বলিউড বিপণন পেশাদার, তিনি ডিজনি ইন্ডিয়া, টাইমস অফ ইন্ডিয়া (টাইমস মিউজিক) তে কাজ করেছেন। শাস্ত্রীয় সঙ্গীতে প্রশিক্ষিত এই গায়িকা ভাতখণ্ড বিশ্ববিদ্যালয় থেকে বিশারদ এবং মুম্বইয়ের এসএনডিটি বিশ্ববিদ্যালয় থেকে হিন্দুস্তানি ধ্রুপদী সংগীতে স্নাতকোত্তর করেছেন। বর্তমানে তিনি কনসার্ট, বলিউড প্লেব্যাক রেকর্ডিং এবং তাঁর ব্যক্তিগত ভিডিও শ্যুটিং নিয়ে ব্যস্ত সময় পার করছেন।

পুরস্কার 

 ২০১৭ সালে শুভ মঙ্গল সাবধান চলচ্চিত্রে কঙ্কড় গান করে সর্বাধিক প্রতিশ্রুতিবদ্ধ নতুন গায়কের জন্য মিরচি পুরস্কারের জন্য মনোনীত হয়েছিলেন
 ২০১১ সালে সেরা মহিলা - আর্টিস্ট অ্যালাউড পুরস্কার 
 রাজস্থান সংগীত রত্ন 
 রাজস্থানের ডিএনএ ওম্যান অফ সাবস্টেন্স 
 ২০১৭ সালে জয়পুর মিউজিক উৎসবে চলচ্চিত্রের নয় এমন গানের বিভাগে সেরা মেলবন্ধন গানের পুরস্কার।

ডিস্ক

তথ্যসূত্র

বহিঃসংযোগ 
 রজনীগন্ধা শেখাওয়াতের ভেরিফাইড ফেসবুক পেজ
 নিজস্ব ইউটিউব চ্যানেলে রজনীগন্ধা শেখাওয়াত
 আর্টিস্ট অ্যালাউডে রজনীগন্ধা শেখাওয়াত

২১শ শতাব্দীর ভারতীয় সঙ্গীতশিল্পী
২১শ শতাব্দীর ভারতীয় গায়িকা
ভারতীয় লোক গায়িকা
ভারতীয় লোক গায়ক
রাজস্থানের নারী সঙ্গীতজ্ঞ
রাজস্থানের সঙ্গীতশিল্পী
২১শ শতাব্দীর ভারতীয় গায়ক
ম্যাঙ্গানিজ

ম্যাঙ্গানিজ (ইংরেজি: Manganese) একটি মৌলিক পদার্থ যার প্রতীক Mn এবং পারমাণবিক সংখ্যা 25। এর পারমাণবিক ভর 54.938045 (সাধারণ কাজে 55 ব্যবহার করা হয়)। এটি পর্যায় সারণীর চতুর্থ পর্যায়ে, সপ্তম গ্র‌ুপে অবস্থিত। এটি একট ডি-ব্লক মৌল। তাই, এটি অবস্থান্তর ধাতু। প্রকৃতিতে ম্যাঙ্গানিজকে মুক্ত মৌল হিসেবে পাওয়া যায়না। এটি সাধারণত লোহার সাথে যৌগ অবস্থায় বিভিন্ন খনিজে পাওয়া যায়। বিভিন্ন ধরনের সংকর ধাতু তৈরিতে শিল্পক্ষেত্রে এর বহুমুখী ব্যবহার রয়েছে। বিশেষ করে, মরিচাহীন ইস্পাত( Stainless Steels ) তৈরিতে এর ব্যপক ব্যবহার রয়েছে।

ইতিহাস ও নামকরণ 
ঐতিহাসিকভাবে, নাম গ্রিসের ম্যাগনেসিয়া অঞ্চল থেকে প্রাপ্ত পাইরোলোসাইট এবং অন্যান্য কালো খনিজগুলোর উপর ভিত্তি করে ম্যাঙ্গানিজের নামকরণ করা হয়। একই ভাবে ম্যাগনেসিয়াম এবং লোহার আকরিক চুম্বকের নাম (ম্যাগনেট) রাখা হয়।

আঠারো শতকের মাঝামাঝি সময়ে, সুইডিশ-জার্মান রসায়নবিদ কার্ল উইলহেলম শিলি ক্লোরিন তৈরিতে পাইরোলাইট ব্যবহার করেছিলেন। বিজ্ঞানী  শিলি এবং অন্যরা অবগত ছিলেন যে পাইরোলসাইট (বর্তমানে ম্যাঙ্গানিজ ডাই অক্সাইড হিসাবে পরিচিত) এর মধ্যে নতুন একটি উপাদান রয়েছে। তবে তারা একে আলাদা করতে অক্ষম ছিলেন। জোহান গটলিয়েব ঘন ১৭৭৪ সালে প্রথম ম্যাঙ্গানিজ ধাতুর অপরিশোধিত নমুনা থেকে তিনি কার্বন দিয়ে বিজারণ করে ম্যাঙ্গানিজ ধাতু আলাদা করেছিলেন।

তথ্যসূত্র]

মৌলিক পদার্থ
ম্যাঙ্গানিজ
অবস্থান্তর ধাতু
শোধক
পেশাগত নিরাপত্তা ও সুস্বাস্থ্য
বিজারক
৬১তম ফিল্মফেয়ার পুরস্কার

৬১তম ফিল্মফেয়ার পুরস্কার দ্য টাইমস গ্রুপ কর্তৃক প্রদত্ত ফিল্মফেয়ার পুরস্কারের ৬৫তম আয়োজন, যা ২০১৫ সালের বলিউড চলচ্চিত্রের জন্য প্রদান করা হয়। এই আয়োজন অনুষ্ঠিত হয় ২০১৬ সালের ১৫ই জানুয়ারি মুম্বইয়ের এনএসসিআই ডোমে এবং এটি সঞ্চালনা করেন কপিল শর্মা ও শাহরুখ খান।

বাজীরাও মস্তানী এই আসরে সর্বাধিক ১৪টি মনোনয়ন লাভ করে এবং অন্যান্যদের মধ্যে পিকু ৮টি মনোনয়ন, তনু ওয়েডস মনু ৭টি মনোনয়ন, বদলাপুর ৬টি মনোনয়ন, এবং দিল ধড়কনে দো, দিলওয়ালে, দম লগা কে হইশা, ও তালবার ৫টি মনোনয়ন লাভ করে।

বাজীরাও মস্তানী শ্রেষ্ঠ চলচ্চিত্র, শ্রেষ্ঠ পরিচালক (সঞ্জয় লীলা ভন্সালী), শ্রেষ্ঠ অভিনেতা (রণবীর সিং) ও শ্রেষ্ঠ পার্শ্ব অভিনেত্রী (প্রিয়াঙ্কা চোপড়া)-সহ সর্বাধিক নয়টি বিভাগে পুরস্কার অর্জন করে। অন্যান্য পুরস্কার বিজয়ী চলচ্চিত্রের মধ্যে পিকু ৫টি; এবং তনু ওয়েডস মনু, তালবার, দম লগা কে হইশা, ও রায় ২টি করে; এবং তামাশা, দিল ধড়কনে দো, বজরঙ্গি ভাইজান, বোম্বে ভেলভেট, মসান ও হিরো ১টি করে পুরস্কার অর্জন করে।

দীপিকা পাড়ুকোন পিকু ও বাজীরাও মাস্তানী চলচ্চিত্রের জন্য শ্রেষ্ঠ অভিনেত্রী বিভাগে দুটি মনোনয়ন লাভ করেন এবং প্রথমোক্ত চলচ্চিত্রের জন্য পুরস্কার অর্জন করেন। প্রিয়াঙ্কা চোপড়া শ্রেষ্ঠ পার্শ্ব অভিনেত্রী বিভাগে পুরস্কার জয়ের মধ্য দিয়ে প্রথম অভিনেত্রী হিসেবে পাঁচটি ভিন্ন বিভাগে ফিল্মফেয়ার পুরস্কার জয়ের রেকর্ড গড়েন।

বিজয়ী ও মনোনীতগণ
২০১৬ সালের ১১ই জানুয়ারি এই আয়োজনের মনোনয়ন ঘোষণা করা হয়, এবং ১৫ই জানুয়ারি পুরস্কার প্রদান করা হয়।

জনপ্রিয় পুরস্কার

সমালোচক পুরস্কার

বিশেষ পুরস্কার

পরিসংখ্যান

তথ্যসূত্র

বহিঃসংযোগ
 Filmfare Official Website
 Filmfare Awards 2016 
 Filmfare Award 2016 Sonyliv

ফিল্মফেয়ার পুরস্কার
২০১৬-এর চলচ্চিত্র পুরস্কার
ঠাকুরণ নদ

ঠাকুরণ নদ (জামিরা নদী নামেও পরিচিত) ভারতের পূর্বদিকে অবস্থিত পশ্চিমবঙ্গ রাজ্যের দক্ষিণ পূর্ব প্রান্তে সুন্দরবনাঞ্চলে প্রবাহিত একটি জোয়ারের জলে পুষ্ট নদী৷

উৎপত্তি ও প্রবাহ
নদীটি দক্ষিণ চব্বিশ পরগনা জেলার জয়নগরের নিকট উৎপত্তি লাভ করেছে৷ নদীটির সাথে শাখাপথে ও খালপথে সংযোগ রয়েছে সুন্দরবনের বৃহৎ নদীগুলির অন্যতম সপ্তমুখী নদীর সাথে৷ এটি জয়নগর ১ ও মথুরাপুর ১ সমষ্টি উন্নয়ন ব্লকের মধ্যে সীমানা নির্ধারণ করেছে৷

প্রবাহপথের বর্ণনা
ঠাকুরণ নদীব্যবস্থা উৎপত্তিস্থল থেকে বঙ্গোপসাগরের নিকট অধিক প্রশস্ত৷ ঠাকুরণ নদীর পশ্চিমতীরে অবস্থিত পার্শ্বীয় শাখাগুলি হলো; কদ্রুখালি খাল, দমদমা খাল, মণি নদী, পুকছড়া, রায়দিঘী, শিবুয়া নদী, পাখিরালি খাল এবং রসের খাঁড়ি৷  আবার পূর্বতীরে অবস্থিত পার্শ্বীয় শাখাগুলি মূলত বিসর্প পথে গতিমান যেমন; বৈঁচাপি খাল, গুরা খাল, কাইকলমারি-আজমলমারি-সুইয়া নদী, দুলিভাসানী নদী এবং চুলকাটি নদী৷ প্রতিটি বিসর্পপথই জোয়ারের ফলে একে অপরের সাথে অন্তর্যুক্ত হয়ে পড়ে নদীজালিকা গঠন করে৷ 

ঠাকুরণ নদীর দুইতীরে অবস্থিত বনাঞ্চল আইনের আওতায় সংরক্ষিত৷ এগুলি মূলত লবণাম্বুজ জাতীয়৷ নদীর পূর্বতীরের অংশ সুন্দরবনের ব্যাঘ্র অভয়ারণ্য অঞ্চলের কেন্দ্রীয় অঞ্চলের অন্তর্গত হওয়ায় এখানে পশু ও পক্ষীবিশারদ এবং পর্যটক ছাড়া  সাধারণ মানুষের প্রবেশ নিষেধ৷

নদীর তীরে বেশির্ভাগ স্থানে পরিকল্পিতভাবে উঁচু নদীবাঁধ দেওয়া হলেও প্রায় সময়েই জলস্তর বৃদ্ধির কারণে নদীর দুকুল উপচে বন্যা পরিস্থিতির সৃষ্টি হয়৷

তথ্যসূত্র

পশ্চিমবঙ্গের নদী
সুন্দরবন
কল্পনা শাহ

কল্পনা শাহ (জন্ম: ৩০ নভেম্বর ১৯৮৮) তিনি একটি ভারতীয় শাড়ি ড্রপার, স্টাইলিস্ট, লেখক এবং উদ্যোক্তা।  তিনি ভারতের মুম্বাইয়ের আল্টামাউন্ট রোডে থাকেন। তিনি ১৯৮৫ সাল থেকে শাড়ি ড্রপিংয়ের শিল্পটি চর্চা করেছেন। তিনি বিভিন্ন কর্মশালায় শাড়ি ড্রপিঙয়ের শিক্ষা দেন ও বিভিন্ন অনুষ্ঠানে শাড়ি বিক্রি করেন।

কল্পনা শাহ এক জহরতি গুজরাতি জৈন পরিবারে জন্মগ্রহণ করেন। তার শৈশব কেটেছে গুজরাতের সুরত শহরে। ১০ বছর বয়সে, তিনি এবং তার পরিবার মহারাষ্ট্রের মুম্বাইতে চলে আসেন যেখানে তিনি তার স্কুল জীবন শেষ করেন এবং কয়েক বছর পর কলেজ জীবন শেষ করেন।

পেশা 
কল্পনা ভারত নাট্যম নৃত্যশিল্পী হিসাবে প্রশিক্ষিত, ভারতের বিভিন্ন অঞ্চলে সরাসরি অনুষ্ঠান করে। তিনি ২৩ বছর বয়সে বিবাহ করেন। এরপর কল্পনা সৌন্দর্য ও সাজসজ্জা নিয়ে কোর্স করেন। কল্পনা লক্ষ্য করেন যে, অনেক মহিলা তাদের শাড়ি নকশা করতে স্বাচ্ছন্দ্যবোধ করেন না, ফলে তিনি ফ্যাশন শিল্পকে তার পেশাজীবনের কেন্দ্রবিন্দু হিসেবে নির্ধারণ করতে থাকেন। শাড়ি ড্রপিং নিয়ে তিনি বলিউডের প্রযোজনা, ফ্যাশন শো এবং ব্যক্তিগত ইভেন্টগুলিতে সহায়তা করেছেন। 

দীপিকা পাড়ুকোন, ঐশ্বর্যা রাই, সোনম কাপুর, কারিনা কাপুর, ক্যাটরিনা কাইফ, নার্গিস ফাখরি, হুমা কোরেশী এবং জ্যাকলিন ফার্নান্দেজের মতো বলিউড সেলিব্রিটিরা কল্পনা শাহ এর শাড়ি পরেছেন। 

তিনি বিড়লা, হিন্দুজাজ, ধুতস, রুইয়াস, আম্বানিস, গোয়েলস, ওয়াডিয়াস এবং দিল্লি ও লন্ডনের মিতালাসহ বিভিন্ন ব্যবসায়িক বাড়ির জন্য বিবাহ এবং বিভিন্ন অনুষ্ঠানে ভুমিকা রেখেছেন।

তথ্যসূত্র 

জীবিত ব্যক্তি
১৯৪৮-এ জন্ম
সুরাটের ব্যক্তি
ভারতীয় নারী বেশভূষাশৈলী নকশাবিদ
গুজরাতের নারী ব্যবসায়ী
শাড়ি
ভারতের ইংরেজি ভাষার লেখক
গুজরাতের ব্যবসায়ী